ร้าน all about crepes เป็นอีกร้านที่ตั้งอยู่ในกาดมาลิน ตรงก่อนถึงทางเข้าร้าน K-pop teokbokki เป็นร้านเล็กๆมีที่นั่งรอที่เป็นทั้งเก้าอี้และโซฟาประมาณ 6-8 ที่ เปิดทุกวัน 17.00 - 22.00 น. เมนูขายแต่เครปเย็นโดยเขียนลงใบ ยื่นให้พนักงาน รอจนเสร็จ รับของแล้วจึงจ่ายเงิน มาวันนี้ลองไป 1 เครป ไม่มีน้ำดื่มหรือทิชชู่บริการให้
- เครปครีมสตรอเบอร์รี่ + กล้วย + ไอศกรีมช๊อคโกแลต 65 บาท ขนาดสมราคาอยู่ แอบแพงนิดๆ เนื้อเครปนุ่มบางไม่เหนียวหวานนิดๆแต่ขาดความหอมเนยและถือว่ายังไม่เด่น ที่เด่นคือตัวครีมที่มีความหอมมันนมเด่นดี ไม่เลี่ยนเกิน เนื้อกล้วยที่ได้เยอะหวานอร่อยและนุ่มไม่เละ ไอศกรีมที่ทางร้านใช้ของไอเฟรชก็ถือว่าอร่อย เนื้อเหนียวดีละลายช้า โดยรวมถือว่าใช้ได้เลย ให้ 3.5/5
เวลาในการรอไม่ช้าไม่เร็ว มีลูกค้าเข้ามาเรื่อยๆ ราคาถือว่ากลางๆเมื่อเทียบกับปริมาณ แต่ก็ถือว่าได้เยอะและสามารถแทนอาหาร 1 มื้อได้เลยสำหรับคนที่ทานน้อย มาลองกันได้ ไม่เหมาะกับคนที่ไม่ชอบทานวิปครีมเพราะมีเนื้อครีมเยอะมากในตัวเครปและอาจจะติดเลี่ยนได้ 